170 



nia etc. Deficiunt quoque stamina ob labiatain corollae 

 conformationem , qua ipsorum evolutio impedita videtur. 

 Sic cum corolla ringente Labiatarum quintum periit sta- 

 men; in Salvia simul duo alia perierunt aut effoetaet dimi- 

 nuta remanserunt. In Aesculo Hippocastano septem sunt, 

 tribus deficientibus, cum inter petala singula duo stamina 

 posita esse deberent. In Pavia vero octandra duo stamina 

 cum petalo suppressa sunt. In Tropaeolo majore duo 

 stamina eandem ob causam deficiunt. Sunt quoque casus, 

 in quibus nulla causa defectus indicari potest, uti in su- 

 pra (§. pr.) allato exemplo floris Cruciferarum. E multis 

 exemplis haec pauca selecta sunt. 



In evolutione staminis anthera prior accrescit, postea 

 filamentum. Et ante petala anthera perficitur. Decidunt 

 stamina cum corolla aut vegeta aut marcida, persistere 

 sola post corollam non memini. 



De luxuriante et monstrosa forma staminum supra 

 dictum est et infra dicetur. 



A. Filamentum. 



Filamentum antheram sustinet et a forma fili, qua 

 saepe occurrit, nisi quod rigidum sit, nomen habet. Inter- 

 dum deficit, praesertim in Amentaceis, Cycadeis etc, saepe 

 vero ubi deficere videtur brevissimum adeat. In Coniferis 

 cum squama amenti coadunatum videtur. 



De insertione filamenti supra dictum est, ubi de in- 

 sertione staminum diximus. Si filamenta in corolla ad 

 receptaculum usque decurrunt, fasciculus vasorum in me- 

 dio tenerrimus aut plane oblitteratus interdum invenitur. 



